Vıla vewre
Vıla vewre (Eranthis hyemalis), keyey vılanê Ranunculaceae ra yew vıla ke zaf-serrına. Cokao ke rew bılena ra serra 16. ra nata merdımı ae resnenê cı.

Name 
Semedê namey na vıle Latinki de hyemalis vaciyeno, no zi "vıla zımıstani" beno. Namey cınsê na vıle Eranthis zi rew vıle vetışi ra Yunanki de yewkerdışê Er 'wesar' u anthos 'vıle' ra vıraziyao.

Vılabiyayış 
Na vıle verocê rocvetışê Ewropa u Rocvetışo Nezdi ra biya vıla. Tırkiya de zi xo be xo bena pil. Zımey qıtay Amerika de zi merdımi ae resnenê cı, şınasiyena.

Habitat 
Caê ke miyanê 1300–1800 m berzê, uca de bınê dar u bırran de vecenê. Ewropa de ae semedê keye resnenê cı, keyan de ae kenê pil. O ri ra zi rae, park, dormey rayan u cayanê nezdiyê keyan de ae nanê ro.

Asayış 
Vıla vewre 5–20 cm bena berz u miyanê xo ra vıli vecena, vılê da vaşêna. Vılê ae zerdê, çapê vılanê ae 2-3,5 cm benê hira u zey kupaê. Perrê (velgê) cı zi kınarê vıla esase ra vecenê u benê hira, 3-5 lopê. Aşmanê Şıbate-Marte de bılena ra, vılıkan vecena. Ae de tipê meyweê folikuli asenê.

Seveknayış 
Sırbıstan u Macarıstan de hukmati ae seveknenê, gêriyaya bınê seveknayışi.

Referansi 

Nebat